कामिगामो तीर्थ

कामिगामो तीर्थ (上賀茂神社, Kamigamo Jinja) क्योटो सहरको उत्तरमा कामो नदीको छेउमा रहेको महत्त्वपूर्ण शिन्टो विहार हो । यसको स्थापना पहिलो पटक सन् ६७८ मा भएको हो । यसको औपचारिक नाम कामो-वाकेइकाजुची तीर्थ (賀茂別雷神社, Kamo-wakeikazuchi jinja) हो । यो जापानको सबैभन्दा प्राचीन शिन्टो तीर्थहरू मध्येको एक हो र युनेस्को विश्व सम्पदा क्षेत्रमा सुचीकृत एतिहासिक धरोहर हो । यो जापानमा रहेको १७ प्राचीन क्योटोको एतिहासिक धरोहरहरू भित्र पर्दछ । शिमोगामो तीर्थ र कामिगामो तीर्थ जापानको कामो-जिन्जा शब्दको एक सामान्य सन्दर्भ हो, पारम्परिक रूपमा कामो तीर्थ क्योटोसँ जोडिएको छ । कामो-जिन्जाले क्योटोलाई विभिन्न प्रकोपहरूबाट बचाउने तथा रक्षा गर्ने कार्य गर्दछ । जिन्जा शब्दले कामो परिवारको कामी वा देवी देवताको पहिचान गर्दछ जसको पुजा गर्ने गरिन्छ । इतिहास हेयान कालमा यो तीर्थ शाही संरक्षकको रूपमा रहेको थियो । सम्राट हेइजेई (८०६-८०९) को शासनकालको एक प्रतिवेदन अनुसार कामो-मियोआ जिञ्जा त्यस समयता स्थापित भएका धरोहरहरू मध्ये महत्त्वपूर्ण धरोहर थियो जसको राज्य प्रतीक छाप आवेदनहरूमा प्रयोग गर्ने गरिन्थ्यो । उक्त प्रतीक छाप आफ्नै अभूतपूर्व मिकोशीमा अङ्कित रहेको थियो । सन् ९६५, सम्राट मुराकामीले महत्त्वपूर्ण आयोजनाहरूको सूचना दिनका लागि शाही हुलाकपत्र जापानको अग्रजको रूपमा रहेको कामी, कामो वेक-इकाजुकीलाई पठाउने आदेश दिएका थिए । कामिगामो र शिमोगामो तीर्थ जापानको शिन्टो तीर्थहरू मध्येका महत्त्वपूर्ण तीर्थ हुन् । सन् १८७१ देखि सन् १९४६ सम्म कामिगामो तीर्थलाई जापानको आधिकारिक कानपेई-तिसा (官幣大社) थियो, अर्थात सरकारद्वारा समर्थित पहिलो श्रेणीको तीर्थ । शाही भ्रमण कामिगामो तीर्थ भ्रमण गर्न आएका जापानी सम्राटहरू मध्ये सबैभन्दा पहिले ७९४ (एनरयाकु १३) मा सम्राट काम्मु शाही स्वागतको लागि आएका थिए । त्यसपछि ९४२ (टेङ्गयो ५, चौथौ महिनाको २९औं दिन) मा सम्राट सुजाकु शान्ति पुनर्स्थापनाको लागि धन्यवाद गर्न यहाँ आएका थिए । यसैप्रकार ९७९ (टेङ्गेन २, दशौँ महिनाको दशौँ दिन) मा सम्राट एन्युले कामो तीर्थसँगै इवाशिजिमु अवस्थित हाचिमान तीर्थ पनि भ्रमण गर्ने निर्णय गरे । र अन्तिममा १७११ (होई ८) मा सम्राट नाकामिकादो होसोदोनोमा आएर सरणार्थी बनेर बसे जब उनको महल बस्ने लायक रहेन । संरचना हाइडेनको लागि जिञ्जा प्रसिद्ध रहेको छ जसको पुनर्निर्माण सन् १६२८-१६२९ मा भएको थियो । त्यहाँ स्थित मैदानमा हजारौको सङ्ख्यामा आत्माहरूको घर अवस्थित छन् जसमध्ये निशिमुरा भवन सर्वसाधारणको लागि खुल्ला गरिएको छ । चित्र दीर्घा सन्दर्भ सामग्रीहरू बाह्य कडीहरू यो पनि हेर्नुहोस्